**DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. rugsėjo 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio Senamiesčio progimnazijos 2022 m. rugpjūčio 26 d. prašymu „Dėl turto perdavimo“ Nr. SD-122 ir Rokiškio rajono savivaldybės administracijos Kriaunų seniūnijos 2022 m. rugsėjo 1 d. sutikimu „Dėl turto perdavimo“ Nr. ISR-161, Rokiškio rajono savivaldybės taryba nusprendžia:

1. Perduoti Rokiškio rajono savivaldybei nuosavybės teise priklausantį turtą neterminuotai valdyti, naudoti ir disponuoti juo patikėjimo teise bei apskaityti įstaigos balanse:
   1. Rokiškio rajono kūno kultūros ir sporto centrui, kodas 173259236, buveinės adresas: J. Basanavičiaus g. 3, Rokiškis, pastatą – sandėlį, esantį M. Riomerio g. 1, Rokiškyje, unikalus Nr. 7393-0002-3032, turto įsigijimo vertė 2022 m. rugsėjo 30 d. – 562,00 Eur, turto likutinė vertė 2022 m. rugsėjo 30 d. – 560,13 Eur, turto registravimo grupė – 1202200, turto finansavimo šaltinis – savivaldybės biudžeto lėšos;
   2. BĮ Rokiškio Senamiesčio progimnazijai, kodas 190248822, buveinės adresas: J. Biliūno g. 2, Rokiškis, Rokiškio rajono savivaldybės administracijos patikėjimo teise valdomą turtą – 4 vnt. vaikiškų lovų, trumpalaikio turto bendra įsigijimo balansinė vertė 2022 m. rugsėjo 30 d. – 236,36 Eur, turto registravimo grupė – 0210000 finansavimo šaltinis – savivaldybės biudžeto lėšos.
2. Įgalioti Rokiškio rajono savivaldybės administracijos direktorių, o jo nesant –administracijos direktoriaus pavaduotoją, savivaldybės vardu pasirašyti sprendimo 1.1 papunktyje nurodyto turto perdavimo-priėmimo aktą.
3. Skelbti sprendimą Teisės aktų registre ir savivaldybės interneto svetainėje.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Rokiškio rajono kūno kultūros ir sporto centrui bei Rokiškio Senamiesčio progimnazijai.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis (toliau – Įstatymas), Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

* 1. Atsižvelgiant į tai, kad Rokiškio rajono kūno kultūros ir sporto centrui patikėjimo teise perduota Ledo ritulio aikštelė ir statiniai šalia jos, todėl tikslinga perduoti šalia ledo ritulio aikštelės esantį Pastatą – Sandėlį, kuris įstaigai neperduotas, tačiau naudojamas Rokiškio rajono kūno kultūros ir sporto centro veikloje, valdyti, naudoti ir disponuoti juo patikėjimo teise.

1. Atsižvelgiant į Rokiškio Senamiesčio progimnazijos 2022 m. rugpjūčio 26 d. prašymą ir Kriaunų seniūnijos 2022 m. rugsėjo 1 d. sutikimą perduoti vaikiškas lovas, kurios šiuo metu yra Kriaunų seniūnijoje, adresu Sartų g. 19, Kriaunos, Rokiškio r., siūlome 4 vaikiškas lovas perduoti Rokiškio Senamiesčio progimnazijai, kurios bus naudojamos Rokiškio Senamiesčio progimnazijos Laibgalių ikimokyklinio ir priešmokyklinio ugdymo skyriuje.

**Laukiami rezultatai.**

Efektyvus savivaldybės turto naudojimas.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |